Avis juridique important

|

32003D0009

2003/9/ΕΚ: Απόφαση του Συμβουλίου, της 10ης Δεκεμβρίου 2002, σχετικά με την εκπλήρωση των όρων που καθορίζονται στο πρόσθετο πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την παράταση της περιόδου που προβλέπεται στο άρθρο 8 παράγραφος 4 του πρωτοκόλλου αριθ. 2 της ευρωπαϊκής συμφωνίας

Επίσημη Εφημερίδα αριθ. L 007 της 11/01/2003 σ. 0074 - 0075

Απόφαση του Συμβουλίουτης 10ης Δεκεμβρίου 2002σχετικά με την εκπλήρωση των όρων που καθορίζονται στο πρόσθετο πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την παράταση της περιόδου που προβλέπεται στο άρθρο 8 παράγραφος 4 του πρωτοκόλλου αριθ. 2 της ευρωπαϊκής συμφωνίας(2003/9/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 87 παράγραφος 3 στοιχείο ε),την απόφαση του Συμβουλίου, της 29ης Ιουλίου 2002, για την υπογραφή και την προσωρινή εφαρμογή πρόσθετου πρωτοκόλλου της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την παράταση της περιόδου που καθορίζεται στο άρθρο 8 παράγραφος 4 του πρωτοκόλλου αριθ. 2 της ευρωπαϊκής συμφωνίας,το πρόσθετο πρωτόκολλο της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την παράταση της περιόδου που προβλέπεται στο άρθρο 8 παράγραφος 4 του πρωτοκόλλου αριθ. 2 της ευρωπαϊκής συμφωνίας, και ιδίως το άρθρο 3,την πρόταση της Επιτροπής,Εκτιμώντας τα ακόλουθα:(1) Η ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου(1), υπεγράφη στις 4 Οκτωβρίου 1993.(2) Σύμφωνα με το άρθρο 8 παράγραφος 4 του πρωτοκόλλου αριθ. 2 της ευρωπαϊκής συμφωνίας, κατά τη διάρκεια των πρώτων πέντε ετών από την έναρξη ισχύος της συμφωνίας και κατά παρέκκλιση της παραγράφου 1 σημείο iii) του εν λόγω άρθρου, η Τσεχική Δημοκρατία μπορεί, κατ' εξαίρεση, να χορηγεί, όσον αφορά τα προϊόντα σιδήρου και χάλυβα, κρατικές ενισχύσεις για αναδιάρθρωση, υπό τον όρο ότι τούτο οδηγεί στη βιωσιμότητα των ενισχυόμενων επιχειρήσεων στα πλαίσια κανονικών συνθηκών της αγοράς στο τέλος της περιόδου αναδιάρθρωσης· το ποσό και η ένταση των ενισχύσεων περιορίζονται αυστηρά στο απολύτως αναγκαίο επίπεδο για την αποκατάσταση της βιωσιμότητας και μειώνονται προοδευτικά· το πρόγραμμα αναδιάρθρωσης συνδέεται με τη συνολική ορθολογική διαχείριση και τη μείωση του δυναμικού στην Τσεχική Δημοκρατία.(3) Η αρχική πενταετής περίοδος έληξε στις 31 Δεκεμβρίου 1996.(4) Η Τσεχική Δημοκρατία ζήτησε να παραταθεί η προαναφερόμενη περίοδος τον Φεβρουάριο 1998.(5) Κρίνεται σκόπιμο να χορηγηθεί παράταση της εν λόγω περιόδου για επιπλέον περίοδο οκτώ ετών, αρχής γενομένης από την 1η Ιανουαρίου 1997 ή μέχρι την ημερομηνία ένταξης της Τσεχικής Δημοκρατίας στην Ευρωπαϊκή Ένωση, ανάλογα με το ποια θα προηγηθεί.(6) Για το σκοπό αυτό, πρόσθετο πρωτόκολλο της ευρωπαϊκής συμφωνίας υπεγράφη από την Κοινότητα και την Τσεχική Δημοκρατία στις 9 Οκτωβρίου 2002, και εφαρμόζεται προσωρινά από την ημερομηνία αυτή.(7) Το άρθρο 1 του πρόσθετου πρωτοκόλλου χορηγεί παράταση της προαναφερόμενης περιόδου, με την επιφύλαξη εκπλήρωσης των όρων που καθορίζονται στα άρθρα 2 και 3 του πρόσθετου πρωτοκόλλου.(8) Σύμφωνα με το άρθρο 2 του πρόσθετου πρωτοκόλλου, προϋπόθεση για την παράταση της προαναφερθείσας περιόδου αποτελεί η υποβολή από την Τσεχική Δημοκρατία στην Επιτροπή προγράμματος αναδιάρθρωσης και επιχειρηματικών σχεδίων που πληρούν τις απαιτήσεις του άρθρου 8 παράγραφος 4 του πρωτοκόλλου αριθ. 2 της ευρωπαϊκής συμφωνίας και έχουν αξιολογηθεί και εγκριθεί από την εθνική αρχή παρακολούθησης κρατικών ενισχύσεων (Υπηρεσία προστασίας του οικονομικού ανταγωνισμού).(9) Τους μήνες Ιούνιο, Ιούλιο και Σεπτέμβριο 2002, η Τσεχική Δημοκρατία υπέβαλε στην Επιτροπή πρόγραμμα αναδιάρθρωσης και επιχειρηματικά σχέδια, τα οποία αξιολογήθηκαν και εγκρίθηκαν από την υπηρεσία προστασίας του οικονομικού ανταγωνισμού.(10) Σύμφωνα με το άρθρο 3 του πρόσθετου πρωτοκόλλου, προϋπόθεση για την παράταση της προαναφερθείσας περιόδου αποτελεί η τελική αξιολόγηση από την Επιτροπή του προγράμματος αναδιάρθρωσης και των επιχειρηματικών σχεδίων.(11) Η Επιτροπή πραγματοποίησε τελική αξιολόγηση του προγράμματος αναδιάρθρωσης και των επιχειρηματικών σχεδίων που υπέβαλε η Τσεχική Δημοκρατία. Από την αξιολόγηση προκύπτει ότι οι ενισχύσεις για την αναδιάρθρωση είναι απαραίτητες για την αποκατάσταση της βιωσιμότητας ορισμένων επιχειρήσεων της τσεχικής βιομηχανίας σιδήρου και χάλυβα. Η αξιολόγηση επιβεβαιώνει ότι η εφαρμογή του προγράμματος και των σχεδίων αναδιάρθρωσης θα οδηγήσει στη βιωσιμότητα των επιχειρήσεων στα πλαίσια κανονικών συνθηκών αγοράς μέχρι το τέλος της περιόδου αναδιάρθρωσης· ότι το ποσό και η ένταση των ενισχύσεων περιορίζονται αυστηρά στο απολύτως αναγκαίο επίπεδο για την επίτευξη αυτού του στόχου και ότι η ενίσχυση για την αναδιάρθρωση της τσεχικής βιομηχανίας σιδήρου και χάλυβα θα σταματήσει μέχρι το τέλος του 2003· ότι το πρόγραμμα αναδιάρθρωσης συνδέεται με συνολική ορθολογική διαχείριση και μείωση του συνολικού παραγωγικού δυναμικού στην Τσεχική Δημοκρατία. Κατά συνέπεια, από την αξιολόγηση προκύπτει το συμπέρασμα ότι το πρόγραμμα αναδιάρθρωσης και τα επιχειρηματικά σχέδια που υπέβαλε η Τσεχική Δημοκρατία πληρούν τις απαιτήσεις του άρθρου 8 παράγραφος 4 του πρωτοκόλλου αριθ. 2 της ευρωπαϊκής συμφωνίας.(12) Κατά συνέπεια, πληρούνται οι όροι που καθορίζονται στα άρθρα 2 και 3 του πρόσθετου πρωτοκόλλου της ευρωπαϊκής συμφωνίας,ΑΠΟΦΑΣΙΖΕΙ:Άρθρο μόνοΤο πρόγραμμα αναδιάρθρωσης και τα επιχειρηματικά σχέδια που υπέβαλε στην Επιτροπή η Τσεχική Δημοκρατία σύμφωνα με το άρθρο 2 του πρόσθετου πρωτοκόλλου της ευρωπαϊκής συμφωνίας για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, όσον αφορά την παράταση της περιόδου που προβλέπεται στο άρθρο 8 παράγραφος 4 του πρωτοκόλλου αριθ. 2 της ευρωπαϊκής συμφωνίας, πληρούν τις απαιτήσεις του άρθρου 8 παράγραφος 4 του πρωτοκόλλου αριθ. 2.Βρυξέλλες, 10 Δεκεμβρίου 2002.Για το ΣυμβούλιοΟ ΠρόεδροςP. S. Møller(1) ΕΕ L 360 της 31.12.1994, σ. 2.


Avis juridique important

|

32001D0080

Απόφαση του Συμβουλίου, της 22ας Ιανουαρίου 2001, για τη σύσταση του Στρατιωτικού Επιτελείου της Ευρωπαϊκής Ένωσης

Επίσημη Εφημερίδα αριθ. L 027 της 30/01/2001 σ. 0007 - 0011

Απόφαση του Συμβουλίουτης 22ας Ιανουαρίου 2001για τη σύσταση του Στρατιωτικού Επιτελείου της Ευρωπαϊκής Ένωσης(2001/80/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 28 παράγραφος 1,τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,Εκτιμώντας τα ακόλουθα:(1) Στο πλαίσιο της ενίσχυσης της κοινής εξωτερικής πολιτικής και πολιτικής ασφάλειας (ΚΕΠΠΑ) και, ειδικότερα, της κοινής ευρωπαϊκής πολιτικής ασφάλειας και άμυνας που προβλέπεται στο άρθρο 17 της συνθήκης για την Ευρωπαϊκή Ένωση, το Ευρωπαϊκό Συμβούλιο, που συνήλθε στη Νίκαια από τις 7 έως τις 11 Δεκεμβρίου 2000, συμφώνησε τη σύσταση του Στρατιωτικού Επιτελείου της Ευρωπαϊκής Ένωσης, καθορίζοντας την αποστολή και τα καθήκοντά του.(2) Σύμφωνα με τις κατευθυντήριες γραμμές του Ευρωπαϊκού Συμβουλίου, το Στρατιωτικό Επιτελείο θα πρέπει να είναι έτοιμο να αρχίσει τις εργασίες του,ΑΠΟΦΑΣΙΖΕΙ:Άρθρο 11. Τα κράτη μέλη αποσπούν στρατιωτικό προσωπικό στη Γενική Γραμματεία του Συμβουλίου προκειμένου να συσταθεί το Στρατιωτικό Επιτελείο της Ευρωπαϊκής Ένωσης.2. Το Στρατιωτικό Επιτελείο αποτελεί μέρος της Γενικής Γραμματείας του Συμβουλίου.Άρθρο 2Η αποστολή και τα καθήκοντα του Στρατιωτικού Επιτελείου καθορίζονται στο παράρτημα V της έκθεσης της Προεδρίας που εγκρίθηκε από το Ευρωπαϊκό Συμβούλιο της Νίκαιας, το οποίο προσαρτάται στην παρούσα απόφαση.Άρθρο 3Τα μέλη του Στρατιωτικού Επιτελείου είναι πολίτες των κρατών μελών της Ευρωπαϊκής Ένωσης.Άρθρο 41. Τα μέλη του Στρατιωτικού Επιτελείου υπόκεινται στους κανόνες που θα θεσπιστούν με απόφαση του Συμβουλίου.2. Μέχρις ότου αρχίσει να ισχύει η απόφαση που αναφέρεται στην παράγραφο 1, εξακολουθεί να ισχύει η απόφαση 2000/178/ΚΕΠΠΑ του Συμβουλίου, της 28ης Φεβρουαρίου 2000, σχετικά με το καθεστώς των εθνικών εμπειρογνωμόνων σε στρατιωτικά θέματα οι οποίοι αποσπώνται στη Γενική Γραμματεία του Συμβουλίου κατά τη μεταβατική περίοδο(1).Άρθρο 5Η παρούσα απόφαση αρχίζει να ισχύει την ημέρα της έκδοσής της.Η παρούσα απόφαση εφαρμόζεται από την ημερομηνία που θα καθορίσει ο Γενικός Γραμματέας/Ύπατος Εκπρόσωπος αφού διαβουλευθεί με την Επιτροπή Εξωτερικής Πολιτικής και Πολιτικής Ασφάλειας και το μεταβατικό Στρατιωτικό Όργανο/Στρατιωτική Επιτροπή, καταρχήν δε, πριν από τα τέλη του Ιουνίου του 2001.Μέχρι την ημερομηνία εφαρμογής της παρούσας απόφασης, ο Γενικός Διευθυντής του Στρατιωτικού Επιτελείου (DGEUMS), ο οποίος θα αναλάβει τα καθήκοντά του την 1η Μαρτίου 2001(2), θα ενεργεί ως επικεφαλής των στρατιωτικών εμπειρογνωμόνων που αποσπώνται από τα κράτη μέλη στη Γενική Γραμματεία του Συμβουλίου(3).Άρθρο 6Η παρούσα απόφαση δημοσιεύεται στην Επίσημη Εφημερίδα.Βρυξέλλες, 22 Ιανουαρίου 2001.Για το ΣυμβούλιοΟ ΠρόεδροςA. Lindh(1) ΕΕ L 57 της 2.3.2000, σ. 1.(2) Απόφαση της 22ας Δεκεμβρίου 2000.(3) Απόφαση 2000/145/ΚΕΠΠΑ του Συμβουλίου, της 14ης Φεβρουαρίου 2000, σχετικά με την προσωρινή απόσπαση εθνικών εμπειρογνωμόνων σε στρατιωτικά θέματα στη Γενική Γραμματεία του Συμβουλίου (ΕΕ L 49 της 22.2.2000, σ. 3).ΠΑΡΑΡΤΗΜΑΟΡΓΑΝΩΣΗ ΤΟΥ ΣΤΡΑΤΙΩΤΙΚΟΥ ΕΠΙΤΕΛΕΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ1. ΕισαγωγήΣτο Ελσίνκι, τα κράτη μέλη της ΕΕ αποφάσισαν να συγκροτήσουν μέσα στο Συμβούλιο νέα μόνιμα πολιτικά και στρατιωτικά όργανα που να επιτρέψουν στην Ένωση ν' ανταποκρίνεται στις ευθύνες της για όλο το φάσμα των καθηκόντων πρόληψης και διαχείρισης κρίσεων που ορίζονται στη συνθήκη ("καθήκοντα του Πέτερσμπεργκ"). Στην έκθεση του Ελσίνκι προβλέπεται ότι "το Στρατιωτικό Επιτελείο εντός των δομών του Συμβουλίου θα παρέχει στρατιωτικές γνώσεις και υποστήριξη προς την ΚΕΠΑΑ, συμπεριλαμβανομένης της διεξαγωγής επιχειρήσεων για τη στρατιωτική διαχείριση κρίσεων υπό την ηγεσία της ΕΕ".Για το σκοπό αυτό, η εντολή του Στρατιωτικού Επιτελείου της Ευρωπαϊκής Ένωσης ορίζεται ως εξής:2. ΑποστολήΑποστολή του Στρατιωτικού Επιτελείου είναι να "εκτελεί έργο έγκαιρης προειδοποίησης, εκτίμησης της κατάστασης και στρατηγικού προγραμματισμού για τα καθήκοντα του Πέτερσμπεργκ, συμπεριλαμβανομένου του καθορισμού ευρωπαϊκών εθνικών και πολυεθνικών δυνάμεων" και να υλοποιεί πολιτικές και αποφάσεις σύμφωνα με τις οδηγίες της Στρατιωτικής Επιτροπής της Ευρωπαϊκής Ένωσης.3. Ρόλος και καθήκοντα- Αποτελεί την πηγή της στρατιωτικής εμπειρογνωμοσύνης της Ένωσης,- Εξασφαλίζει το σύνδεσμο μεταξύ της Στρατιωτικής Επιτροπής, αφενός, και των στρατιωτικών μέσων που έχει στη διάθεσή της η Ένωση, αφετέρου, και παρέχει στρατιωτική εμπειρογνωμοσύνη στα όργανα της Ένωσης σύμφωνα με τις οδηγίες της Στρατιωτικής Επιτροπής.- Παρέχει ικανότητα έγκαιρης προειδοποίησης. Σχεδιάζει, αξιολογεί και διατυπώνει συστάσεις σχετικά με τη διαχείριση κρίσεων και τη γενική στρατιωτική στρατηγική και υλοποιεί τις αποφάσεις και τους προσανατολισμούς της Στρατιωτικής Επιτροπής.- Υποστηρίζει τη Στρατιωτική Επιτροπή όσον αφορά την εκτίμηση των καταστάσεων και τις στρατιωτικές πτυχές του στρατηγικού σχεδιασμού(1) εφ' όλου του φάσματος των καθηκόντων του Πέτερσμπεργκ για όλες τις περιπτώσεις διεξαγωγής επιχειρήσεων υπό την ηγεσία της Ένωσης, είτε γίνεται προσφυγή στα μέσα και το δυναμικό του ΝΑΤΟ είτε όχι.- Συμβάλλει στη διαδικασία επεξεργασίας, εκτίμησης και επανεξέτασης των στόχων ικανοτήτων, λαμβάνοντας υπόψη την ανάγκη συνοχής, για τα οικεία κράτη μέλη με τη Διαδικασία Αμυντικού Σχεδιασμού (DPP) του ΝΑΤΟ και τη Διαδικασία Σχεδιασμού και Εξέτασης (PARP), του Συνεταιρισμού για την Ειρήνη (PfP) σύμφωνα με συμφωνημένες διαδικασίες.- Παρακολουθεί, εκτιμά και διατυπώνει συστάσεις σχετικά με τις δυνάμεις και το δυναμικό που θέτουν στη διάθεση της Ένωσης τα κράτη μέλη, όσον αφορά την εκπαίδευση, τις ασκήσεις και τη διαλειτουργικότητα.4. Λειτουργίες- Επιτελεί τρεις κύριες επιχειρησιακές λειτουργίες: έγκαιρη προειδοποίηση, εκτίμηση της κατάστασης και στρατηγικός προγραμματισμός.- Υπό την καθοδήγηση της Στρατιωτικής Επιτροπής, παρέχει στρατιωτική εμπειρογνωμοσύνη στα όργανα της Ένωσης, και ιδίως στο Γενικό Γραμματέα/Ύπατο Εκπρόσωπο.- Παρακολουθεί τις δυνητικές κρίσεις, βασιζόμενο στο κατάλληλο εθνικό και πολυεθνικό δυναμικό.- Δίνει στο Κέντρο Καταστάσεων στρατιωτικές πληροφορίες και παραλαμβάνει τα στοιχεία που εκπονεί το τελευταίο αυτό.- Εκτελεί τις στρατιωτικές πτυχές του έγκαιρου στρατηγικού σχεδιασμού για τις αποστολές του Πέτερσμπεργκ.- Προσδιορίζει και παρουσιάζει τις ευρωπαϊκές εθνικές και πολυεθνικές δυνάμεις για επιχειρήσεις υπό την ηγεσία της Ένωσης, αλλά σε συντονισμό με το ΝΑΤΟ.- Συμβάλλει στην ανάπτυξη και την προετοιμασία (όπου συμπεριλαμβάνεται η εκπαίδευση και οι ασκήσεις) των ευρωπαϊκών εθνικών και πολυεθνικών δυνάμεων που θέτουν στη διάθεση της Ένωσης τα κράτη μέλη. Οι λεπτομέρειες της σχέσης με το ΝΑΤΟ ορίζονται στα οικεία έγγραφα.- Οργανώνει και συντονίζει τις διαδικασίες με τα εθνικά και πολυεθνικά στρατηγεία, συμπεριλαμβανομένων των Στρατηγείων του ΝΑΤΟ που τίθενται στη διάθεση της Ένωσης, εξασφαλίζοντας κατά το δυνατόν τη συμβατότητα με τις διαδικασίες του ΝΑΤΟ.- Προγραμματίζει, σχεδιάζει, διεξάγει και αξιολογεί τη στρατιωτική πλευρά των διαδικασιών διαχείρισης κρίσεων της Ένωσης, συμπεριλαμβανομένης της εκτέλεσης διαδικασιών ΕΕ/ΝΑΤΟ.- Συμμετέχει στη δημοσιονομική εκτίμηση επιχειρήσεων και ασκήσεων.- Διατηρεί επαφές με εθνικά στρατηγεία και τα πολυεθνικά στρατηγεία των πολυεθνικών δυνάμεων.- Εγκαθιδρύει διαρκείς σχέσεις με το ΝΑΤΟ σύμφωνα με τις "Μόνιμες Ρυθμίσεις ΕΕ/ΝΑΤΟ" και κατάλληλες σχέσεις με συγκεκριμένους ανταποκριτές στον ΟΗΕ και την ΟΑΣΕ, με τη συγκατάθεση των οργανισμών αυτών.α) Επιπλέον λειτουργίες διαχείρισης κρίσεων- Ζητεί και επεξεργάζεται ειδικές πληροφορίες από τις υπηρεσίες πληροφοριών και άλλες σχετικές πληροφορίες από κάθε διαθέσιμη πηγή.- Υποστηρίζει τη Στρατιωτική Επιτροπή στις συμβολές της στους αρχικούς προσανατολισμούς σχεδιασμού και στις οδηγίες σχεδιασμού της Επιτροπής Εξωτερικής Πολιτικής και Πολιτικής Ασφάλειας.- Αναπτύσσει και ιεραρχεί τις στρατιωτικές στρατηγικές επιλογές ως βάση για τις στρατιωτικές συμβουλές της Στρατιωτικής Επιτροπής προς την Επιτροπή Εξωτερικής Πολιτικής και Πολιτικής Ασφάλειας:- ορίζοντας αρχικές γενικές επιλογές,- αντλώντας, ανάλογα με τις ανάγκες και δυνατότητες, σχεδιαστική υποστήριξη από εξωτερικές πηγές, οι οποίες θα αναλύουν και θα αναπτύσσουν λεπτομερέστερα τις εν λόγω επιλογές,- αξιολογώντας τα αποτελέσματα της λεπτομερέστερης αυτής εργασίας και αναθέτοντας ό,τι περαιτέρω εργασίες κρίνει αναγκαίες,- υποβάλλοντας στη Στρατιωτική Επιτροπή μια συνολική εκτίμηση, με τυχόν υπόδειξη προτεραιοτήτων και συστάσεων.- Μπορεί επίσης να συμβάλει στις μη στρατιωτικές πλευρές των στρατιωτικών επιλογών.- Σε συντονισμό με τα εθνικά επιτελεία σχεδιασμού, και ενδεχομένως με το ΝΑΤΟ, προσδιορίζει τις δυνάμεις που θα μπορούσαν να συμμετάσχουν σε ενδεχόμενες επιχειρήσεις υπό την ηγεσία της Ένωσης.- Επικουρεί τον διοικητή επιχειρήσεων σε τεχνικές ανταλλαγές με τρίτες χώρες που προσφέρουν στρατιωτική συμβολή σε επιχειρήσεις υπό την ηγεσία της Ένωσης, και στην προετοιμασία της Διάσκεψης Παραγωγής Δυνάμεων.- Συνεχίζει την παρακολούθηση των καταστάσεων κρίσης.β) Επιπλέον λειτουργίες κατά τη διάρκεια επιχειρήσεων- Ενεργώντας υπό την καθοδήγηση της Στρατιωτικής Επιτροπής, παρακολουθεί συνεχώς όλες τις στρατιωτικές πλευρές των επιχειρήσεων. Διεξάγει στρατηγικές αναλύσεις σε επαφή με τον διοικητή επιχειρήσεων προς υποστήριξη της Στρατιωτικής Επιτροπής στο συμβουλευτικό της ρόλο έναντι της Επιτροπής Εξωτερικής Πολιτικής και Πολιτικής Ασφάλειας, που έχει τη στρατηγική διοίκηση.- Υπό το φως των πολιτικών και επιχειρησιακών εξελίξεων, παρέχει νέες επιλογές στη Στρατιωτική Επιτροπή ως βάση για τις στρατιωτικές συμβουλές της προς την Επιτροπή Εξωτερικής Πολιτικής και Πολιτικής Ασφάλειας.5. Οργάνωση- Λειτουργεί υπό τη στρατιωτική καθοδήγηση της Στρατιωτικής Επιτροπής, στην οποία και αναφέρει.- Αποτελεί τμήμα της Γενικής Γραμματείας του Συμβουλίου, απευθείας υπό το Γενικό Γραμματέα/Ύπατο Εκπρόσωπο, απαρτιζόμενο από προσωπικό αποσπασμένο από τα κράτη μέλη, που ενεργεί υπό διεθνή ιδιότητα στα πλαίσια καθεστώτος που θα θεσπίσει το Συμβούλιο.- Διευθύνεται από το Γενικό Διευθυντή του Στρατιωτικού Επιτελείου της Ευρωπαϊκής Ένωσης, με βαθμό αντιστράτηγου, και λειτουργεί υπό την καθοδήγηση της Στρατιωτικής Επιτροπής.- Για να μπορεί να ανταποκρίνεται σε όλο το φάσμα των καθηκόντων του Πέτερσμπεργκ, είτε χρησιμοποιούνται μέσα και δυναμικό του ΝΑΤΟ είτε όχι, οργανώνεται όπως στο παράρτημα Α.- Σε περιπτώσεις ή ασκήσεις διαχείρισης κρίσεων, θα μπορεί να συγκροτεί ομάδες διαχείρισης κρίσεων, χρησιμοποιώντας τη δική του εμπειρογνωμοσύνη, δυνάμεις και υποδομή. Επιπλέον, θα μπορεί εν ανάγκη να προσφεύγει σε εξωτερικές δυνάμεις για προσωρινή ενίσχυση, τις οποίες θα ζητεί από τα κράτη μέλη της Ένωσης η Στρατιωτική Επιτροπή.6. Σχέσεις με τρίτες χώρες- Οι σχέσεις του Στρατιωτικού Επιτελείου με τα ευρωπαϊκά μέλη του ΝΑΤΟ που δεν είναι μέλη της Ένωσης και με άλλες χώρες, υποψήφιες προς ένταξη στην Ευρωπαϊκή Ένωση, θα ορισθούν στο έγγραφο για τις σχέσεις της Ένωσης με τρίτες χώρες.(1) Προσωρινοί ορισμοί:Ως στρατηγικός σχεδιασμός νοούνται οι δραστηριότητες σχεδιασμού που αρχίζουν μόλις ανακύψει μια κρίση και τελειώνουν όταν οι πολιτικές αρχές της ΕΕ εγκρίνουν μια στρατιωτική στρατηγική επιλογή ή ένα σύνολο στρατιωτικών στρατηγικών επιλογών. Η στρατηγική διαδικασία περιλαμβάνει την εκτίμηση της στρατιωτικής κατάστασης, τον ορισμό πολιτικοστρατιωτικού πλαισίου και την ανάπτυξη στρατιωτικών στρατηγικών επιλογών.Ως στρατιωτική στρατηγική επιλογή νοείται μια πιθανή στρατιωτική δράση προοριζόμενη να επιτύχει τους πολιτικοστρατιωτικούς στόχους που σκιαγραφούνται στο πολιτικοστρατιωτικό πλαίσιο. Η στρατιωτική στρατηγική επιλογή πρέπει να περιγράφει σε γενικές γραμμές τη στρατιωτική λύση, να εκθέτει τα αναγκαία μέσα και περιορισμούς και να περιέχει συστάσεις ως προς την επιλογή του διοικητού επιχειρήσεων και του επιχειρησιακού αρχηγείου.ΠΑΡΑΡΤΗΜΑ ΑΣΥΝΟΠΤΙΚΗ ΠΑΡΟΥΣΙΑΣΗ ΤΗΣ ΟΡΓΑΝΩΣΗΣ ΤΟΥ ΣΤΡΑΤΙΩΤΙΚΟΥ ΕΠΙΤΕΛΕΙΟΥ>PIC FILE= "L_2001027EL.001002.EPS">ΣΥΝΤΟΜΟΓΡΑΦΙΕΣ>ΘΕΣΗ ΠΙΝΑΚΑ>


title: 2004/752/ΕΚ, Ευρατόμ: Απόφαση του Συμβουλίου, της 2ας Νοεμβρίου 2004, για την ίδρυση Δικαστηρίου Δημόσιας Διοίκησης της Ευρωπαϊκής Ένωσης

text:
               9.11.2004

               EL

               Επίσημη Εφημερίδα της Ευρωπαϊκής Ένωσης

               L 333/7

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Νοεμβρίου 2004
   για την ίδρυση Δικαστηρίου Δημόσιας Διοίκησης της Ευρωπαϊκής Ένωσης
   (2004/752/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 225 A και 245,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως τα άρθρα 140 B και 160,
   την πρόταση της Επιτροπής,
   τη γνώμη του Ευρωπαϊκού Κοινοβουλίου,
   τη γνώμη του Δικαστηρίου,
   Εκτιμώντας τα ακόλουθα:

               (1)

               Το άρθρο 225 A της συνθήκης ΕΚ και το άρθρο 140 B της συνθήκης ΕΚΑΕ εξουσιοδοτούν το Συμβούλιο να συνιστά δικαιοδοτικά τμήματα για την εκδίκαση σε πρώτο βαθμό ορισμένων κατηγοριών προσφυγών, να ορίζει τους κανόνες σχετικά με τη σύνθεση των εν λόγω δικαιοδοτικών τμημάτων και να προσδιορίζει την έκταση των αρμοδιοτήτων που τους ανατίθενται.

               (2)

               Η σύσταση ειδικού δικαιοδοτικού οργάνου για τις διαφορές της δημόσιας διοίκησης, το οποίο θα είναι αρμόδιο να αποφαίνεται πρωτοδίκως επί των διαφορών αυτών –αρμοδιότητα η οποία επί του παρόντος ασκείται από το Πρωτοδικείο των Ευρωπαϊκών Κοινοτήτων– βελτιώνει τη λειτουργία του κοινοτικού δικαιοδοτικού συστήματος. Ανταποκρίνεται στο σχετικό αίτημα που διατυπώνεται στη δήλωση αριθ. 16 σχετικά με το άρθρο 225 Α της συνθήκης ΕΚ (1), η οποία εγκρίθηκε κατά την υπογραφή της συνθήκης της Νίκαιας στις 26 Φεβρουαρίου 2001.

               (3)

               Επομένως, θα πρέπει να προσαρτηθεί στο Πρωτοδικείο δικαιοδοτικό τμήμα, το οποίο, από θεσμική και οργανωτική άποψη, θα αποτελεί αναπόσπαστο μέρος του Δικαστηρίου και του οποίου τα μέλη θα έχουν καθεστώς ανάλογο με εκείνο των μελών του Πρωτοδικείου.

               (4)

               Θα πρέπει να δοθεί σε αυτό το νέο δικαιοδοτικό όργανο ονομασία που θα το διακρίνει από τα επιμέρους τμήματά του ή από τα τμήματα του Πρωτοδικείου.

               (5)

               Για να διασφαλιστεί ένα ευανάγνωστο στο σύνολό του δικαιοδοτικό σύστημα, πρέπει να εισαχθούν, σε παράρτημα του οργανισμού του Δικαστηρίου, διατάξεις σχετικές με τις αρμοδιότητες, τη σύνθεση, την οργάνωση και τη διαδικασία του δικαιοδοτικού τμήματος.

               (6)

               Ο αριθμός των δικαστών του δικαιοδοτικού τμήματος θα πρέπει να είναι προσαρμοσμένος στο φόρτο εργασίας του. Για τη διευκόλυνση της λήψης απόφασης του Συμβουλίου όσον αφορά το διορισμό των δικαστών, θα πρέπει να προβλεφθεί η σύσταση, από το Συμβούλιο, ανεξάρτητης συμβουλευτικής επιτροπής, η οποία θα ελέγχει εάν οι υποβαλλόμενες υποψηφιότητες πληρούν τις απαιτούμενες προς τούτο προϋποθέσεις.

               (7)

               Το δικαιοδοτικό τμήμα θα πρέπει να αποφαίνεται σύμφωνα με διαδικασία που προσαρμόζεται στις ιδιαιτερότητες των διαφορών των οποίων επιλαμβάνεται, εξετάζοντας τις δυνατότητες φιλικού διακανονισμού των διαφορών σε κάθε στάδιο της διαδικασίας.

               (8)

               Σύμφωνα με το άρθρο 225 A τρίτο εδάφιο της συνθήκης ΕΚ και το άρθρο 140 B τρίτο εδάφιο της συνθήκης ΕΚΑΕ, οι αποφάσεις των δικαιοδοτικών τμημάτων υπόκεινται σε αναίρεση, η οποία περιορίζεται σε νομικά ζητήματα ενώπιον του Πρωτοδικείου, υπό τις ίδιες προϋποθέσεις με εκείνες που προβλέπονται για τις αναιρέσεις που επί του παρόντος ασκούνται ενώπιον του Δικαστηρίου κατά των αποφάσεων του Πρωτοδικείου. Οι οικείες διατάξεις του οργανισμού του Δικαστηρίου επαναλαμβάνονται στο παράρτημα του οργανισμού που αφορά το δικαιοδοτικό τμήμα, για να αποφευχθούν οι παραπομπές που θα έθιγαν την σαφήνεια του συνολικού μηχανισμού.

               (9)

               Στην παρούσα απόφαση θα πρέπει να προβλεφθούν οι δέουσες μεταβατικές διατάξεις, ούτως ώστε το δικαιοδοτικό τμήμα να μπορέσει, ήδη από τη σύστασή του, να ασκήσει τα καθήκοντά του,

         ΑΠΟΦΑΣΙΖΕΙ:
   Άρθρο 1
   Προσαρτάται στο Πρωτοδικείο των Ευρωπαϊκών Κοινοτήτων δικαιοδοτικό τμήμα που αποφαίνεται επί των διαφορών της ευρωπαϊκής δημόσιας διοίκησης, το οποίο εφεξής καλείται «Δικαστήριο Δημόσιας Διοίκησης της Ευρωπαϊκής Ένωσης». Το Δικαστήριο Δημόσιας Διοίκησης της Ευρωπαϊκής Ένωσης έχει την έδρα του στο Πρωτοδικείο.
   Άρθρο 2
   Το πρωτόκολλο για τον Οργανισμό του Δικαστηρίου τροποποιείται ως εξής:

               1)

               Παρεμβάλλεται ο ακόλουθος τίτλος:
               «ΤΊΤΛΟΣ IVa
               ΤΑ ΔΙΚΑΙΟΔΟΤΙΚΑ ΤΜΗΜΑΤΑ
               Άρθρο 62α
               Οι διατάξεις σχετικά με τις αρμοδιότητες, τη σύνθεση, την οργάνωση και τη διαδικασία των δικαιοδοτικών τμημάτων, που ιδρύονται δυνάμει των άρθρων 225 Α της συνθήκης ΕΚ και 140 Β της συνθήκης ΕΚΑΕ, περιλαμβάνονται σε παράρτημα του παρόντος οργανισμού.».

               2)

               Προστίθεται το παράρτημα Ι, το κείμενο του οποίου περιλαμβάνεται στο παράρτημα της παρούσας απόφασης.

         Άρθρο 3
   1.   Ο διορισμός του πρώτου προέδρου του Δικαστηρίου Δημόσιας Διοίκησης της Ευρωπαϊκής Ένωσης γίνεται για χρονικό διάστημα τριών ετών, κατά τη διαδικασία διορισμού των δικαστών, εκτός εάν το Συμβούλιο αποφασίσει ότι θα εφαρμοστεί η διαδικασία που προβλέπεται στο άρθρο 4 παράγραφος 1 του παραρτήματος Ι του οργανισμού του Δικαστηρίου, το κείμενο του οποίου περιλαμβάνεται στο παράρτημα της παρούσας απόφασης.
   2.   Αμέσως μετά την ορκωμοσία όλων των δικαστών του Δικαστηρίου Δημόσιας Διοίκησης της Ευρωπαϊκής Ένωσης, ο πρόεδρος του Συμβουλίου επιλέγει με κλήρο τρεις δικαστές του Δικαστηρίου αυτού, η θητεία των οποίων θα λήξει, κατά παρέκκλιση από το άρθρο 2 δεύτερο εδάφιο πρώτη φράση του παραρτήματος Ι του οργανισμού του Δικαστηρίου, μετά το πέρας των τριών πρώτων ετών θητείας.
   3.   Οι υποθέσεις που αναφέρονται στο άρθρο 1 του παραρτήματος Ι του οργανισμού του Δικαστηρίου, των οποίων έχει επιληφθεί το Πρωτοδικείο κατά την ημερομηνία ενάρξεως της ισχύος του άρθρου αυτού και για τις οποίες δεν έχει ολοκληρωθεί η γραπτή διαδικασία, όπως περιγράφεται στο άρθρο 52 του κανονισμού διαδικασίας του Πρωτοδικείου, παραπέμπονται στο Δικαστήριο Δημόσιας Διοίκησης της Ευρωπαϊκής Ένωσης.
   4.   Το Δικαστήριο Δημόσιας Διοίκησης της Ευρωπαϊκής Ένωσης, έως την έναρξη της ισχύος του κανονισμού διαδικασίας του, εφαρμόζει κατ’ αναλογία τον κανονισμό διαδικασίας του Πρωτοδικείου, πλην των διατάξεων περί μονομελούς συνθέσεως.
   Άρθρο 4
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης, εκτός από το άρθρο 1 του παραρτήματος Ι του οργανισμού του Δικαστηρίου, το κείμενο του οποίου περιλαμβάνεται στο παράρτημα της παρούσας απόφασης.
   Το άρθρο 1 του παραρτήματος Ι του οργανισμού του Δικαστηρίου αρχίζει να ισχύει την ημέρα της δημοσίευσης στην Επίσημη Εφημερίδα της Ευρωπαϊκής Ένωσης της απόφασης του προέδρου του Δικαστηρίου με την οποία αναγνωρίζεται ότι το Δικαστήριο Δημόσιας Διοίκησης της Ευρωπαϊκής Ένωσης συγκροτήθηκε νόμιμα.

      Βρυξέλλες, 2 Νοεμβρίου 2004.

            Για το Συμβούλιο

            Ο Πρόεδρος

         B. R. BOT

      (1)  EE C 80 της 10.3.2001, σ. 80.

      ΠΑΡΑΡΤΗΜΑ

            «ΠΑΡΑΡΤΗΜΑ I
            ΔΙΚΑΣΤΗΡΙΟ ΔΗΜΟΣΙΑΣ ΔΙΟΙΚΗΣΗΣ ΤΗΣ ΕΥΡΩΠΑΪΚΗΣ ΕΝΩΣΗΣ
            Άρθρο 1
            Το Δικαστήριο Δημόσιας Διοίκησης της Ευρωπαϊκής Ένωσης, εφεξής καλούμενο “Δικαστήριο Δημόσιας Διοίκησης”, είναι αρμόδιο σε πρώτο βαθμό για την εκδίκαση των διαφορών μεταξύ των Κοινοτήτων και των υπαλλήλων τους, δυνάμει του άρθρου 236 της συνθήκης ΕΚ και του άρθρου 152 της συνθήκης ΕΚΑΕ, συμπεριλαμβανομένων των διαφορών μεταξύ κάθε οργάνου ή οργανισμού και του προσωπικού τους, για τις οποίες η αρμοδιότητα ανατίθεται στο Δικαστήριο.
            Άρθρο 2
            Το Δικαστήριο Δημόσιας Διοίκησης αποτελείται από επτά δικαστές. Κατόπιν αιτήματος του Δικαστηρίου, ο αριθμός των δικαστών μπορεί να αυξηθεί με απόφαση του Συμβουλίου η οποία λαμβάνεται με ειδική πλειοψηφία.
            Οι δικαστές διορίζονται για περίοδο έξι ετών. Τα απερχόμενα μέλη μπορούν να διορίζονται εκ νέου.
            Οι κενές θέσεις πληρούνται με το διορισμό νέων δικαστών για περίοδο έξι ετών.
            Άρθρο 3
            1.   Οι δικαστές διορίζονται από το Συμβούλιο, με απόφαση την οποία λαμβάνει σύμφωνα με τα άρθρα 225 Α εδάφιο 4 της συνθήκης ΕΚ και 140 Β εδάφιο 4 της συνθήκης ΕΚΑΕ, κατόπιν διαβουλεύσεως με την προβλεπόμενη στο παρόν άρθρο επιτροπή. Κατά το διορισμό των δικαστών το Συμβούλιο μεριμνά ούτως ώστε να είναι ισορροπημένη η σύνθεση του Δικαστηρίου και να στηρίζεται στην ευρύτερη δυνατή γεωγραφική βάση μεταξύ των υπηκόων των κρατών μελών και όσον αφορά τα εκπροσωπούμενα νομικά συστήματα.
            2.   Κάθε πρόσωπο το οποίο έχει την υπηκοότητα της Ένωσης και πληροί τις προβλεπόμενες στα άρθρα 225 Α εδάφιο 4 της συνθήκης ΕΚ και 140 Β εδάφιο 4 της συνθήκης ΕΚΑΕ προϋποθέσεις, δύναται να υποβάλλει την υποψηφιότητά του. Το Συμβούλιο, αποφασίζοντας με ειδική πλειοψηφία κατόπιν συστάσεως του Δικαστηρίου ορίζει τις διαδικασίες υποβολής και εξέτασης των υποψηφιοτήτων.
            3.   Συγκροτείται επιτροπή η οποία αποτελείται από επτά προσωπικότητες που επιλέγονται μεταξύ των πρώην μελών του Δικαστηρίου και του Πρωτοδικείου και νομομαθών αναγνωρισμένου κύρους. Ο διορισμός των μελών της επιτροπής και οι κανόνες λειτουργίας της αποφασίζονται από το Συμβούλιο, με ειδική πλειοψηφία, κατόπιν συστάσεως του προέδρου του Δικαστηρίου.
            4.   Η επιτροπή εκφέρει γνώμη όσον αφορά την επάρκεια των υποψηφίων για την άσκηση των καθηκόντων του δικαστή του Δικαστηρίου Δημόσιας Διοίκησης. Η επιτροπή συνοδεύει τη γνώμη αυτή με κατάλογο υποψηφίων οι οποίοι διαθέτουν την πλέον κατάλληλη υψηλού επιπέδου πείρα. Ο κατάλογος αυτός πρέπει να περιλαμβάνει αριθμό υποψηφίων τουλάχιστον διπλάσιο του αριθμού των δικαστών που πρόκειται να διορισθούν από το Συμβούλιο.
            Άρθρο 4
            1.   Οι δικαστές εκλέγουν μεταξύ τους τον πρόεδρο του Δικαστηρίου Δημόσιας Διοίκησης για τρία έτη. Η επανεκλογή του επιτρέπεται.
            2.   Το Δικαστήριο Δημόσιας Διοίκησης συνεδριάζει κατά τμήματα αποτελούμενα από τρεις δικαστές. Σε ορισμένες περιπτώσεις που καθορίζονται από τον κανονισμό διαδικασίας, το Δικαστήριο μπορεί να αποφαίνεται και εν ολομελεία, σε τμήμα πέντε δικαστών ή σε μονομελή τμήματα.
            3.   Ο πρόεδρος του Δικαστηρίου Δημόσιας Διοίκησης προεδρεύει της ολομέλειας και του πενταμελούς τμήματος. Οι πρόεδροι των τριμελών τμημάτων διορίζονται σύμφωνα με τις προϋποθέσεις που προβλέπονται στην παράγραφο 1. Εάν ο πρόεδρος του Δικαστηρίου Δημόσιας Διοίκησης τοποθετηθεί σε τριμελές τμήμα, αναλαμβάνει την προεδρία του τμήματος αυτού.
            4.   Ο κανονισμός διαδικασίας ορίζει τις αρμοδιότητες και την απαρτία της ολομέλειας, καθώς και τη σύνθεση των τμημάτων και την ανάθεση υποθέσεων σε αυτά.
            Άρθρο 5
            Τα άρθρα 2 έως 6, 14, 15, το άρθρο 17 πρώτο, δεύτερο και πέμπτο εδάφιο, καθώς και το άρθρο 18 του οργανισμού του Δικαστηρίου εφαρμόζονται στο Δικαστήριο Δημόσιας Διοίκησης και στα μέλη του.
            Ο όρκος που προβλέπεται στο άρθρο 2 του οργανισμού δίδεται ενώπιον του Δικαστηρίου, το οποίο λαμβάνει τις αποφάσεις που αναφέρονται στα άρθρα 3, 4 και 6 αφού ζητήσει τη γνώμη του Δικαστηρίου Δημόσιας Διοίκησης.
            Άρθρο 6
            1.   Το Δικαστήριο Δημόσιας Διοίκησης στηρίζεται στις υπηρεσίες του Δικαστηρίου και του Πρωτοδικείου. Ο πρόεδρος του Δικαστηρίου ή ενδεχομένως ο πρόεδρος του Πρωτοδικείου καθορίζουν από κοινού με τον πρόεδρο του Δικαστηρίου Δημόσιας Διοίκησης τις προϋποθέσεις με τις οποίες οι υπάλληλοι και το λοιπό προσωπικό του Δικαστηρίου ή του Πρωτοδικείου, παρέχουν τις υπηρεσίες τους στο Δικαστήριο Δημόσιας Διοίκησης για τη διασφάλιση της λειτουργίας του. Ορισμένοι υπάλληλοι ή μέλη του λοιπού προσωπικού υπάγονται στον γραμματέα του Δικαστηρίου Δημόσιας Διοίκησης υπό την εποπτεία του προέδρου του εν λόγω δικαστηρίου.
            2.   Το Δικαστήριο Δημόσιας Διοίκησης διορίζει τον γραμματέα του και καθορίζει την υπηρεσιακή του κατάσταση. Το άρθρο 3 τέταρτο εδάφιο και τα άρθρα 10, 11 και 14 του οργανισμού του Δικαστηρίου ισχύουν για τον γραμματέα του Δικαστηρίου Δημόσιας Διοίκησης.
            Άρθρο 7
            1.   Η διαδικασία ενώπιον του Δικαστηρίου Δημόσιας Διοίκησης διέπεται από τον τίτλο III του οργανισμού του Δικαστηρίου, εξαιρέσει των άρθρων 22 και 23. Προσδιορίζεται και συμπληρώνεται, εφόσον παρίσταται ανάγκη, από τον κανονισμό διαδικασίας του Δικαστηρίου Δημόσιας Διοίκησης.
            2.   Οι διατάξεις σχετικά με το γλωσσικό καθεστώς του Πρωτοδικείου ισχύουν για το Δικαστήριο Δημόσιας Διοίκησης.
            3.   Το γραπτό στάδιο της διαδικασίας περιλαμβάνει την υποβολή της προσφυγής και του υπομνήματος αντίκρουσης, εκτός εάν το Δικαστήριο Δημόσιας Διοίκησης αποφασίσει ότι απαιτείται δεύτερη ανταλλαγή γραπτών υπομνημάτων. Όταν διενεργηθεί η δεύτερη ανταλλαγή γραπτών υπομνημάτων, το Δικαστήριο Δημόσιας Διοίκησης μπορεί, κατόπιν συμφωνίας των διαδίκων, να αποφασίσει να αποφανθεί χωρίς προφορική διαδικασία.
            4.   Σε κάθε στάδιο της διαδικασίας, από την κατάθεση της προσφυγής και μετέπειτα, το Δικαστήριο Δημόσιας Διοίκησης δύναται να εξετάζει τις δυνατότητες φιλικού διακανονισμού της διαφοράς και δύναται να προσπαθεί να διευκολύνει τον εν λόγω διακανονισμό.
            5.   Το Δικαστήριο Δημόσιας Διοίκησης αποφαίνεται για τα έξοδα. Με την επιφύλαξη των ειδικών διατάξεων του κανονισμού διαδικασίας, ο ηττηθείς διάδικος καταδικάζεται στα έξοδα, εφόσον υπήρχε σχετικό αίτημα του νικήσαντος διαδίκου.
            Άρθρο 8
            1.   Εάν προσφυγή ή άλλο διαδικαστικό έγγραφο, απευθυνόμενο στο Δικαστήριο Δημόσιας Διοίκησης, κατατεθεί εκ παραδρομής στο γραμματέα του Δικαστηρίου των Ευρωπαϊκών Κοινοτήτων ή του Πρωτοδικείου, διαβιβάζεται αμελλητί από αυτόν στον γραμματέα του Δικαστηρίου Δημόσιας Διοίκησης. Ομοίως, εάν προσφυγή ή άλλο διαδικαστικό έγγραφο, απευθυνόμενο στο Δικαστήριο των Ευρωπαϊκών Κοινοτήτων ή το Πρωτοδικείο, κατατεθεί εκ παραδρομής στον γραμματέα του Δικαστηρίου Δημόσιας Διοίκησης, διαβιβάζεται αμελλητί από αυτόν στον γραμματέα του Δικαστηρίου των Ευρωπαϊκών Κοινοτήτων ή του Πρωτοδικείου.
            2.   Εάν το Δικαστήριο Δημόσιας Διοίκησης κρίνει ότι δεν είναι αρμόδιο να εκδικάσει προσφυγή που υπάγεται στην αρμοδιότητα του Δικαστηρίου των Ευρωπαϊκών Κοινοτήτων ή του Πρωτοδικείου, την παραπέμπει στο Δικαστήριο των Ευρωπαϊκών Κοινοτήτων ή στο Πρωτοδικείο. Ομοίως, εάν το Δικαστήριο των Ευρωπαϊκών Κοινοτήτων ή το Πρωτοδικείο κρίνει ότι αρμόδιο για την εκδίκαση της προσφυγής είναι το Δικαστήριο Δημόσιας Διοίκησης, το επιληφθέν δικαστήριο την παραπέμπει σε αυτό, το οποίο δεν μπορεί σε τέτοια περίπτωση να κηρύξει εαυτό αναρμόδιο.
            3.   Εάν ενώπιον του Δικαστηρίου Δημόσιας Διοίκησης και του Πρωτοδικείου εκκρεμούν υποθέσεις που θέτουν το ίδιο ζήτημα ερμηνείας ή αμφισβητούν το κύρος της ίδιας πράξης, το Δικαστήριο Δημόσιας Διοίκησης δύναται, ύστερα από ακρόαση των διαδίκων, να αναστείλει τη διαδικασία έως ότου απαγγελθεί η απόφαση του Πρωτοδικείου.
            Εάν ενώπιον του Δικαστηρίου Δημόσιας Διοίκησης και του Πρωτοδικείου εκκρεμούν υποθέσεις που έχουν το αυτό αντικείμενο, το Δικαστήριο Δημόσιας Διοίκησης κηρύσσει εαυτό αναρμόδιο, προκειμένου να αποφανθεί το Πρωτοδικείο επί των υποθέσεων αυτών.
            Άρθρο 9
            Κατά των οριστικών αποφάσεων του Δικαστηρίου Δημόσιας Διοίκησης, καθώς και κατά των αποφάσεων που επιλύουν εν μέρει τη διαφορά ως προς την ουσία ή που επιλύουν δικονομικό ζήτημα που αφορά ένσταση αναρμοδιότητας ή απαραδέκτου μπορεί να ασκηθεί αναίρεση ενώπιον του Πρωτοδικείου, εντός δύο μηνών από της κοινοποιήσεως της προσβαλλομένης αποφάσεως.
            Η αναίρεση αυτή μπορεί να ασκηθεί από τον εν όλω ή εν μέρει ηττηθέντα διάδικο. Οι παρεμβαίνοντες, εξαιρέσει των κρατών μελών και των οργάνων των Κοινοτήτων, δεν μπορούν πάντως να ασκήσουν αναίρεση, εκτός εάν η απόφαση του Δικαστηρίου Δημόσιας Διοίκησης τους θίγει απευθείας.
            Άρθρο 10
            1.   Κάθε πρόσωπο, η αίτηση παρεμβάσεως του οποίου απορρίφθηκε από το Δικαστήριο Δημόσιας Διοίκησης μπορεί να ασκήσει αναίρεση ενώπιον του Πρωτοδικείου, εντός δύο εβδομάδων από της κοινοποιήσεως της απορριπτικής αποφάσεως.
            2.   Οι διάδικοι μπορούν να ασκήσουν αναίρεση ενώπιον του Πρωτοδικείου κατά των αποφάσεων του Δικαστηρίου Δημόσιας Διοίκησης που εκδόθηκαν με βάση τα άρθρα 242 ή 243 ή το άρθρο 256 τέταρτο εδάφιο της συνθήκης ΕΚ ή με βάση τα άρθρα 157 ή 158 ή το άρθρο 164 τρίτο εδάφιο της συνθήκης ΕΚΑΕ, εντός δύο μηνών από της κοινοποιήσεώς τους.
            3.   Ο πρόεδρος του Πρωτοδικείου δύναται να αποφασίζει για τις αναιρέσεις που αναφέρονται στις παραγράφους 1 και 2, με συνοπτική διαδικασία, η οποία παρεκκλίνει, κατά το αναγκαίο μέτρο, από ορισμένους κανόνες που περιέχονται στο παρόν παράρτημα και η οποία θα καθορισθεί από τον κανονισμό διαδικασίας του Πρωτοδικείου.
            Άρθρο 11
            1.   Η αίτηση αναίρεσης ενώπιον του Πρωτοδικείου περιορίζεται σε νομικά ζητήματα. Ως λόγοι αναίρεσης επιτρέπεται να προβάλλονται η αναρμοδιότητα του Δικαστηρίου Δημόσιας Διοίκησης, οι πλημμέλειες κατά την ενώπιόν του διαδικασία που θίγουν τα δικαιώματα του ενδιαφερόμενου διαδίκου και η παραβίαση του κοινοτικού δικαίου από το Δικαστήριο Δημόσιας Διοίκησης.
            2.   Αναίρεση δεν χωρεί αποκλειστικά για τον καταλογισμό και το ύψος των δικαστικών εξόδων.
            Άρθρο 12
            1.   Με την επιφύλαξη των άρθρων 242 και 243 της συνθήκης ΕΚ και των άρθρων 157 και 158 της συνθήκης ΕΚΑΕ, η άσκηση αναίρεσης ενώπιον του Πρωτοδικείου δεν έχει ανασταλτικό αποτέλεσμα.
            2.   Σε περίπτωση άσκησης αναίρεσης κατά αποφάσεως του Δικαστηρίου Δημόσιας Διοίκησης, η διαδικασία ενώπιον του Πρωτοδικείου περιλαμβάνει δύο στάδια: τη γραπτή και την προφορική διαδικασία. Το Πρωτοδικείο, σύμφωνα με τους όρους που καθορίζονται στον κανονισμό διαδικασίας του, και μετά την ακρόαση των διαδίκων, μπορεί να αποφασίζει χωρίς προφορική διαδικασία.
            Άρθρο 13
            1.   Εάν η αναίρεση κριθεί βάσιμη, το Πρωτοδικείο αναιρεί την απόφαση του Δικαστηρίου Δημόσιας Διοίκησης και αποφαίνεται το ίδιο επί της διαφοράς. Παραπέμπει την υπόθεση ενώπιον του Δικαστηρίου της Δημόσιας Διοίκησης, όταν η διαφορά δεν είναι ώριμη προς εκδίκαση.
            2.   Σε περίπτωση παραπομπής, το Δικαστήριο της Δημόσιας Διοίκησης δεσμεύεται ως προς τα νομικά ζητήματα που έχουν επιλυθεί με την απόφαση του Πρωτοδικείου.»


Avis juridique important

|

31996D1003(01)

Απόφαση του Συμβουλίου της 16ης Σεπτεμβρίου 1996 για το διορισμό δύο τακτικών και τριών αναπληρωματικών μελών της συμβουλευτικής επιτροπής για την κατάρτιση των μαιών

Επίσημη Εφημερίδα αριθ. C 290 της 03/10/1996 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Σεπτεμβρίου 1996 για το διορισμό δύο τακτικών και τριών  αναπληρωματικών μελών της συμβουλευτικής επιτροπής για την κατάρτιση των μαιών (96/C   290/01) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη την απόφαση 80/156/ΕΟΚ του Συμβουλίου, της 21ης Ιανουαρίου 1980, για τη δημιουργία  συμβουλευτικής επιτροπής για την κατάρτιση των μαιών  (1), και ιδίως τα άρθρα 3 και 4, Εκτιμώντας: ότι, με την απόφασή του, της 23ης Οκτωβρίου 1995  (2), το Συμβούλιο διόρισε την κα Ute GELLER και  την κα Eveline FUGGER, ως τακτικά μέλη, και την κα Hannah RAUSCH, τον κ. Geert AMSTRUP και την  Μαρία ΚΑΜΜΕΝΟΥ, ως αναπληρωματικά μέλη της εν λόγω επιτροπής, για την περίοδο που λήγει στις 22  Οκτωβρίου 1998 7 ότι, η αυστριακή κυβέρνηση υπέδειξε την κα Renate GROSSBICHLER προκειμένου να αντικαταστήσει την κα  Ute GELLER, την κα Margarita KINDL, προκειμένου να αντικαταστήσει τη κα Eveline FUGGER και την κα  Eva Maria KIRKOVICS, προκειμένου να αντικαταστήσει την κα Hannah RAUSCH 7 ότι, η δανική κυβέρνηση υπέδειξε τον κ. Lars PETERSEN, προκειμένου να αντικαταστήσει τον κ. Geert  AMSTRUP 7 ότι, η ελληνική κυβέρνηση υπέδειξε την κα Μαρία ΝΟΥΛΑ, προκειμένου να αντικαταστήσει την κα Μαρία  ΚΑΜΜΕΝΟΥ, ΑΠΟΦΑΣΙΖΕΙ: Άρθρο 1 Η κα Renate GROSSBICHLER διορίζεται τακτικό μέλος της συμβουλευτικής  επιτροπής για την κατάρτιση των μαιών, σε αντικατάσταση της κας Ute GELLER, για το υπόλοιπο της  θητείας της, δηλαδή έως τις 22 Οκτωβρίου 1998. Άρθρο 2 Η κα Margarita KINDL διορίζεται τακτικό μέλος της συμβουλευτικής επιτροπής για την  κατάρτιση των μαιών, σε αντικατάσταση της κας Eveline FUGGER, για το υπόλοιπο της θητείας της,  δηλαδή έως τις 22 Οκτωβρίου 1998. Άρθρο 3 Η κα Eva Maria KIRKOVICS διορίζεται αναπληρωματικό μέλος της συμβουλευτικής επιτροπής για  την κατάρτιση των μαιών, σε αντικατάσταση της κας Hannah RAUSCH, για το υπόλοιπο της θητείας της,  δηλαδή έως τις 22 Οκτωβρίου 1998. Άρθρο 4 Ο κ. Lars PETERSEN διορίζεται αναπληρωματικό μέλος της συμβουλευτικής επιτροπής για την  κατάρτιση των μαιών, σε αντικατάσταση του κ. Geert AMSTRUP, για το υπόλοιπο της θητείας του, δηλαδή  έως τις 22 Οκτωβρίου 1998. Άρθρο 5 Η κα Μαρία ΝΟΥΛΑ διορίζεται αναπληρωματικό μέλος της συμβουλευτικής επιτροπής για την  κατάρτιση των μαιών, σε αντικατάσταση της κας Μαρίας ΚΑΜΜΕΝΟΥ, για το υπόλοιπο της θητείας της,  δηλαδή έως τις 22 Οκτωβρίου 1998. Βρυξέλλες, 16 Σεπτεμβρίου 1996. Για το Συμβούλιο Ο Πρόεδρος I. YATES (1) ΕΕ αριθ. L 33 της 11. 2. 1980, σ. 13.  (2) ΕΕ αριθ. C 292 της 7. 11. 1995, σ. 2.


title: 2007/666/ΕΚ: Απόφαση της Επιτροπής, της 9ης Οκτωβρίου 2007 , σχετικά με το διορισμό ενός μέλους της Ευρωπαϊκής ομάδας για τη δεοντολογία της επιστήμης και των νέων τεχνολογιών για την τρίτη της εντολή

text:
               16.10.2007

               EL

               Επίσημη Εφημερίδα της Ευρωπαϊκής Ένωσης

               L 271/15

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 9ης Οκτωβρίου 2007
   σχετικά με το διορισμό ενός μέλους της «Ευρωπαϊκής ομάδας για τη δεοντολογία της επιστήμης και των νέων τεχνολογιών» για την τρίτη της εντολή
   (2007/666/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 2005/383/ΕΚ της Επιτροπής, της 11ης Μαΐου 2005, σχετικά με την ανανέωση της εντολής της «Ευρωπαϊκής ομάδας για τη δεοντολογία της επιστήμης και των νέων τεχνολογιών» (1),
   Εκτιμώντας τα ακόλουθα:

               (1)

               Ο Δρ Carlo CASINI παραιτήθηκε από μέλος της ΕΟΔ με την επιστολή της 12ης Ιουλίου 2006 λόγω του διορισμού του ως μέλους του Ευρωπαϊκού Κοινοβουλίου.

               (2)

               Η Επιτροπή δημοσίευσε στη συνέχεια, στις 15 Μαρτίου 2007, πρόσκληση υποβολής υποψηφιοτήτων για την επιλογή ενός νέου μέλους της «Ευρωπαϊκής ομάδας για τη δεοντολογία της επιστήμης και των νέων τεχνολογιών» και μια επιτροπή αποτελούμενη από ανώτερο προσωπικό της Επιτροπής αξιολόγησε τις υποβληθείσες αιτήσεις και κατάρτισε πίνακα για την απόφαση της Επιτροπής,

         ΑΠΟΦΑΣΙΖΕΙ:
   Άρθρο 1
   Ο κ. Francesco D. BUSNELLI διορίζεται μέλος της ΕΟΔ για την περίοδο που καλύπτεται από την τρέχουσα ΕΟΔ (2005-2009), σε αντικατάσταση του πρώην μέλους της ΕΟΔ κ. Carlo CASINI.
   Άρθρο 2
   Η θητεία του νέου μέλους της ΕΟΔ ξεκινάει από την ημερομηνία έκδοσης της παρούσας απόφασης.

      Βρυξέλλες, 9 Οκτωβρίου 2007.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 127 της 20.5.2005, σ. 17.